****

**LATVIJAS REPUBLIKA**

**BALVU NOVADA PAŠVALDĪBA**

Reģ.Nr.90009115622, Bērzpils iela 1A, Balvi, Balvu novads, LV-4501, tālrunis +371 64522453

fakss+371 64522453, e-pasts: dome@balvi.lv

**APSTIPRINĀTS**

 ar Balvu novada Domes

2020.gada 27.augusta

lēmumu (prot.Nr.13, 5.§)

**BALVU VALSTS ĢIMNĀZIJAS**

**NOLIKUMS**

Balvos

2020.gada 27.augustā

*Izdots saskaņā ar likuma „Par pašvaldībām”*

*21.panta pirmās daļas 8.punktu, Izglītības likuma*

*22.panta pirmo daļu, Vispārējās izglītības likuma 8., 9.pantu*

**I. Vispārīgie jautājumi**

1. Balvu Valsts ģimnāzija (turpmāk – Ģimnāzija) ir Balvu novada pašvaldības (turpmāk – Dibinātājs) dibināta un padotībā esoša izglītības iestāde, kura īsteno vispārējās pamatizglītības otrā posma (7.-9.klase), vispārējās vidējās izglītības un interešu izglītības programmas.
2. Ģimnāzijas darbības tiesiskais pamats ir Izglītības likums, Vispārējās izglītības likums, Bērnu tiesību aizsardzības likums, Ministru kabineta noteikumi un citi normatīvie akti, kā arī Dibinātāja izdotie normatīvie akti un šis nolikums.
3. Ģimnāzija ir pastarpinātās pārvaldes iestāde, tai ir sava simbolika – karogs, ģimnāzijas himna, logo, zīmogs un noteikta parauga veidlapa. Skola saskaņā ar normatīvajiem aktiem izmanto valsts simboliku.
4. Ģimnāzijas juridiskā adrese: Dārza ielā 2, Balvi, Balvu novads, LV-4501.
5. Ģimnāzijas izglītības programmu īstenošanas vieta: Dārza ielā 2, Balvi, Balvu novads, LV-4501.
6. Dibinātāja juridiskā adrese: Bērzpils ielā 1A, Balvi, Balvu novads, LV-4501.

**II. Darbības mērķis, pamatvirziens un uzdevumi**

1. Ģimnāzijas darbības mērķis ir veidot visiem izglītojamajiem pieejamu izglītības vidi, organizēt un īstenot izglītības apguves un audzināšanas procesu, kas nodrošinātu valsts pamatizglītības un vispārējās vidējās izglītības standartā noteikto mērķu sasniegšanu, kā rezultātā ir vispusīgi attīstīts un lietpratīgs izglītojamais, kurš ir ieinteresēts savā intelektuālajā, sociāli emocionālajā un fiziskajā attīstībā, dzīvo veselīgi un droši, mācās ar prieku un interesi, sociāli atbildīgi līdzdarbojas sabiedrības norisēs un uzņemas iniciatīvu, ir Latvijas patriots.
2. Skolas darbības pamatvirziens ir izglītojoša un audzinoša darbība.
3. Ģimnāzijas uzdevumi:
	1. īstenot licencētās izglītības programmas, veikt izglītojošu un audzināšanas darbu, izvēlēties izglītošanas un audzināšanas darba metodes un formas;
	2. dot iespējas iegūt zināšanas, prasmes, iemaņas, kas sekmē katra izglītojamā personisko izaugsmi un attīstību, pilsonisko līdzdalību, nodarbinātību, sociālo integrāciju un izglītības turpināšanu;
	3. nostiprināt un attīstīt zināšanas, izpratni un pamatprasmes valodu, sociālajā un pilsoniskajā, kultūras izpratnes un pašizpausmes mākslas, dabaszinātņu, matemātikas, tehnoloģiju, veselības un fiziskās aktivitātes mācību jomās, lai sekmīgi turpinātu tālāko izglītību;
	4. apgūt dažādos kontekstos un mācību jomās nepieciešamās caurviju (kritiskā domāšana un problēmrisināšana, jaunrade un uzņēmējspēja, pašvadīta mācīšanās, sadarbība, pilsoniskā līdzdalība, digitālā pratība) prasmes, lai stiprinātu jaunu zināšanu sasaisti ar personisko pieredzi, veidotu pozitīvas attiecības un pieņemtu atbildīgus lēmumus;
	5. iekļaut [Latvijas Republikas Satversmē](https://likumi.lv/ta/id/57980-latvijas-republikas-satversme) un normatīvajos aktos par izglītojamo audzināšanas vadlīnijām un informācijas, mācību līdzekļu, materiālu un mācību un audzināšanas metožu izvērtēšanas kārtību definētās vērtības un tikumus;
	6. stiprināt visaptverošu izpratni par tiesiskumu un tādām vērtībām kā dzīvība (tajā skaitā veselība), cilvēka cieņa (tajā skaitā vienlīdzība), brīvība, ģimene, darbs, daba, kultūra, latviešu valoda un Latvijas valsts, veidojot vērtējošu attieksmi un atbildību par sevi un savu rīcību;
	7. izkopt izglītojamā prasmi patstāvīgi mācīties un pilnveidoties, nodrošinot izglītojamo karjeras vadības prasmju apguvi un attīstīšanu, kas ietver savu interešu, spēju un iespēju apzināšanos tālākās izglītības un profesionālās karjeras virziena izvēlei, vienlaikus motivējot mūžizglītībai;
	8. nodrošināt mācīšanas, mācīšanās un vērtēšanas procesa kvalitāti, izvēloties atbilstošas darba metodes un formas;
	9. rūpēties par izglītojamā veselību un drošību, personības īpašību un sociālo iemaņu attīstīšanu;
	10. sniegt sociāli psiholoģisko atbalstu izglītojamajam;
	11. gatavot izglītojamo aktīvai līdzdalībai sabiedriskajā dzīvē, lēmumu pieņemšanai demokrātiskā sabiedrībā;
	12. nodrošināt izglītības programmas īstenošanā un izglītības satura apguvē nepieciešamos mācību līdzekļus, tai skaitā elektroniskajā vidē;
	13. racionāli un efektīvi pilnveidot un izmantot Skolai atvēlētos finanšu, materiālos, personāla un informācijas resursus;
	14. sadarboties ar sabiedrību, vietējiem un starptautiskajiem skolu sadarbības partneriem, pašvaldības institūcijām un nevalstiskajām organizācijām;
	15. sadarboties ar izglītojamo vecākiem vai personu, kas realizē aizgādību, lai nodrošinātu un veicinātu pozitīvu izglītojošo darbu, kvalitatīvu informācijas apmaiņu un sadarbību izglītības programmu mērķu sasniegšanā;
	16. nodrošināt iespēju izglītojamajam gūt pašapkalpošanās prasmes un pašpārvaldes pieredzi.
	17. racionāli un efektīvi izmantot izglītībai atvēlētos finanšu resursus.
4. Ģimnāzijai ir pienākums īstenot pedagogu tālākizglītības un metodiskā centra funkcijas.

**III. Īstenojamās izglītības programmas**

1. Izglītojošo un audzināšanas darbību reglamentējošs dokuments ir izglītības programma. Vispārējās pamatizglītības un vispārējās vidējās izglītības programmu saturu un īstenošanu reglamentē Izglītības likums, Vispārējās izglītības likums, valsts pamatizglītības standarts un atbilstoši Ministru kabineta noteikumi un normatīvie akti.
2. Ģimnāzija piedāvā un var īstenot šādas izglītības programmas:
	1. līdz 2021./2022.mācību gada beigām:
		1. pamatizglītības 2.posma (7. – 9.klase) humanitārā un sociālā virziena programma (ar padziļinātu angļu valodas apguvi) (programmas kods – 2301 2111);
		2. pamatizglītības 2.posma (7. – 9.klase) programma (programmas kods – 2301 1111);
		3. pamatizglītības 2. posma (7.- 9. klase) matemātikas, dabaszinību un tehnikas virziena izglītības programma (ar padziļinātu matemātikas un dabaszinību priekšmetu apguvi) (programmas kods – 23013111);
		4. vispārējās vidējās izglītības matemātikas, dabaszinību un tehnikas virziena programma (programmas kods – 3101 3011);
		5. vispārējās vidējās izglītības matemātikas, dabaszinību un tehnikas virziena programma (ar apakšprogrammu datorgrafikā) (programmas kods – 3101 3011);
		6. vispārizglītojošā virziena izglītības programma (programmas kods – 3101 1011);
		7. vispārējās vidējās izglītības humanitārā un sociālā virziena programma (programmas kods – 3101 2011).
	2. ar 2020./2021.mācību gadu 7. un 10.klasēs, ar 2021./2022.mācību gadu 7.,8.,10.,11.klasēs, no 2022./2023.mācību gada visās klasēs:
		1. pamatizglītības otrā posma programma (programmas kods – 2301 1111);
		2. vispārējās vidējās izglītības programma (programmas kods – 31016011).
3. Ģimnāzija izglītības programmas izstrādā Ministru kabineta noteiktajā kārtībā.
4. Pedagogi ir tiesīgi izmantot VISC, ESF projekta “Kompetenču pieeja mācību saturā” piedāvātos mācību priekšmetu programmu paraugus vai izstrādāt savas mācību priekšmetu programmas. Tās apstiprina Ģimnāzijas direktors.
5. Ģimnāzija īsteno interešu izglītības programmas, tās apstiprina Dibinātājs. Interešu izglītība ir brīvprātīga.
6. Ģimnāzijas mācību priekšmetu un stundu īstenošanas plāni tiek veidoti saskaņā ar Ģimnāzijas izglītības programmām, pamatojoties uz Ministru kabineta apstiprinātiem pamatizglītības un vispārējās vidējās izglītības mācību priekšmetu un stundu paraugplāniem. Tos apstiprina direktors.
7. Mācībvaloda ir latviešu valoda.

**IV. Izglītības procesa organizācija**

1. Izglītības procesa organizāciju Ģimnāzijā nosaka
	1. Izglītības likums, Vispārējās izglītības likums, Ministru kabineta noteikumi,
	2. Ģimnāzijas nolikums, Iekšējās kārtības noteikumi izglītojamajiem, Darba kārtības noteikumi un citi iekšējie normatīvie akti.
2. Pedagoģiskā procesa galvenie pamatnosacījumi ir:

19.1. ievērot izglītojamā intereses un spējas, kā arī nodrošināt viņa individuālo attīstību, ja nepieciešams, izstrādājot individuālo mācību plānu,

19.2. sekmēt izglītojamā pozitīvu pašsajūtu drošā un attīstību veicinošā vidē,

19.3. nodrošināt izglītojamā, pedagogu, dibinātāja un vecāku sadarbību.

1. Mācību ilgumu nosaka Vispārējās izglītības likums. Mācību gada un semestru sākuma un beigu datumu, kā arī izglītojamo brīvdienas nosaka Ministru kabineta noteikumi.
2. Izglītojamo uzņemšana, pārcelšana nākošajā klasē vai atstāšana uz otru gadu, kā arī atskaitīšana no Skolas notiek Ministru kabineta noteiktajā kārtībā.
3. Izglītojamo maksimālo stundu slodzi nosaka Vispārējās izglītības likums. Mācību gadu veido divi semestri. Mācību nedēļas ilgums ir 5 darba dienas, Ģimnāzija strādā vienā maiņā.
4. Mācību darba organizācijas pamatforma ir mācību stunda. Mācību stundas ilgums ir 40 minūtes.
5. Mācību procesā tradicionālo mācību stundu var aizstāt ar alternatīvām mācību darba organizācijas formām (piem., mācību ekskursija, projektu diena, sporta diena, radošās darbnīcas u.tml.). Mācību organizācijas formu nosaka Ģimnāzijas direktors.
6. Mācību gada laikā klase var izmantot ne vairāk kā 5 dienas mācību ekskursijām, pārgājieniem, sporta pasākumiem un citu pasākumu organizēšanai, uzskaitot šo laiku kā mācību darba organizācijas alternatīvās formas.
7. Mācību slodzes sadalījumu pa nedēļas dienām atspoguļo mācību priekšmetu stundu saraksts, ko apstiprina Ģimnāzijas direktors. Stundu saraksts ir pastāvīgs vienu semestri, izņēmuma gadījumā izmaiņas stundu sarakstā var veikt Ģimnāzijas direktors vai direktora vietnieks izglītības jomā. Mācību priekšmetu stundu saraksts:

29.1. ietver sevī pamatizglītības un vidējās izglītības programmas “Mācību priekšmetu un stundu plānā” nosauktās mācību stundas,

29.2. katrā klasē viena stunda nedēļā ir klases stunda, kurā pārrunājamās tēmas nosaka Ģimnāzijas plānošanas dokumenti.

1. Ģimnāzija var nodrošināt konsultācijas un individuālās nodarbības īpaši talantīgiem izglītojamiem un izglītojamajiem, kuriem nepieciešama palīdzība mācību priekšmeta apguvē. Nodarbībām tiek veidots atsevišķs saraksts, ko apstiprina Ģimnāzijas direktors.
2. Saskaņā ar normatīvajiem aktiem izglītojamie atsevišķos gadījumos vienā gadā var apgūt divu klašu mācību priekšmetu programmas saturu. Šādos gadījumos atbilstoši pedagoģiskās padomes ierosinājumiem Ģimnāzijas direktors izdod rīkojumu.
3. Izglītojamiem, kuriem pēc sertificēta ģimenes ārsta/psihologa vai pašvaldības pedagoģiski medicīniskās komisijas slēdziena nepieciešama izglītošanās ārpus Ģimnāzijas (piemēram, mājas apmācība vai mājmācība), tā tiek nodrošināta atbilstoši Ministru kabineta noteikumiem.
4. Ģimnāzija patstāvīgi pieņem lēmumu par projektu nedēļas norises laiku. Projektu nedēļu organizē otrajā semestrī, tā tiek plānota Ģimnāzijas gada darba plānā.
5. Ģimnāzija nosaka vienotu izglītojamo sasniegumu vērtēšanas kārtību, ievērojot valsts izglītības standartā noteikto. Katra mācību priekšmeta pārbaudījumu apjomu, skaitu, izpildes laiku un vērtēšanas kritērijus nosaka attiecīgā priekšmeta pedagogs. Pārbaudījumu grafiks tiek saskaņots ar Ģimnāzijas direktoru katra semestra sākumā un izlikts katrā klasē.
6. Valsts pārbaudes darbi tiek noteikti atbilstoši Ministru kabineta noteikumiem.
7. Pedagoģiskā padome var ieteikt Ģimnāzijas direktoram izglītojamos apbalvošanai par labiem mācību sasniegumiem un aktīvu sabiedrisko darbību.
8. 7.- 12. klašu izglītojamie katra semestra beigās saņem Ministru kabineta apstiprināta parauga liecību. Liecību izsniedz divas reizes gadā katra mācību semestra pēdējā dienā. Otrajā semestrī, izsniedzot liecību, tajā tiek ierakstīts Ģimnāzijas direktora rīkojums par izglītojamā pārcelšanu nākošajā klasē, pēcpārbaudījumiem vai atstāšanu uz otru gadu.
9. Ģimnāzija strādā ar e-klases skolvadības programmu. Pakalpojums e-klase nodrošina elektroniskā žurnāla, mācību sasniegumu kopsavilkuma žurnāla, skolēnu dienasgrāmatas un liecības lietošanu
10. Ģimnāzija vienu reizi mēnesī – līdz katra mēneša 5.datumam - informē izglītojamos un viņu vecākus par izglītojamā darba rezultātiem.
11. Ja izglītojamais neapmeklē mācības līdz 3 dienām, jāiesniedz vecāku zīme. Ja izglītojamais neapmeklē skolu ilgāk par 3 dienām, atgriežoties Ģimnāzijā, jāiesniedz ārsta zīme.
12. Ja tam ir atbilstošs finansējums, izglītojamajiem Ģimnāzijā tiek nodrošināts atbalsta personāls (skolas logopēds, medicīnas māsa, sociālais pedagogs un psihologs), kuri savas kompetences ietvaros veic pedagoģiskās, psiholoģiskās un sociālās palīdzības koordinēšanu.
13. Savas kompetences ietvaros Ģimnāzijā darbojas Ģimnāzijas padome, Skolēnu pašpārvalde, pedagoģiskā padome, Ģimnāzijas vadības grupa, Ģimnāzijas metodiskā padome, starpdisciplinārā metodiskā darba grupas, kuras tiek izveidotas un sadarbojas atbilstoši Ģimnāzijas direktora izdotajiem normatīvajiem aktiem.
14. Ģimnāzijai ir internāts, kurš darbojas saskaņā ar iestādes izstrādātajiem iekšējiem noteikumiem.

**V. Ģimnāzijas padomes izveidošanas kārtība un kompetence**

1. Ģimnāzijas direktoram ir pienākums nodrošināt Ģimnāzijas padomes izveidošanu un darbību. Ģimnāzijas padomei ir konsultatīvs raksturs.
2. Ģimnāzijas padomes kompetenci nosaka Izglītības likums, un tā darbojas saskaņā ar Ģimnāzijas padomes darbību reglamentējošu normatīvo aktu, ko, saskaņojot ar direktoru, izdod pati padome.

**VI. Ģimnāzijas pedagoģiskās padomes izveidošanas kārtība un kompetences**

1. Ģimnāzijas pedagoģiskās padomes izveidošanas kārtību, darbību un kompetenci nosaka Vispārējās izglītības likums un citi normatīvie akti.
2. Pedagoģisko padomi vada Skolas direktors. Tās sastāvā ir visi Ģimnāzijā strādājošie pedagogi. Pedagoģisko padomi sasauc ne retāk, kā reizi semestrī.

 **VII. Ģimnāzijas metodiskās padomes izveidošanas kārtība un kompetence**

1. Ģimnāzijas metodiskās padomes izveidošanas kārtību, darbību un kompetenci nosaka Vispārējās izglītības likums un citi normatīvie akti
2. Metodiskā padome risina metodiskā darba jautājumus, gatavo pedagoģiskās sēdes, organizē pedagogu savstarpējās pieredzes apmaiņu.
3. Metodiskā padome darbojas saskaņā ar metodiskās padomes darbību reglamentējošu normatīvo aktu, ko, saskaņojot ar direktoru, izdod pati padome.

**VIII. Ģimnāzijas izglītojamo pašpārvalde**

1. Lai risinātu jautājumus, kas saistīti ar izglītojamo interesēm Ģimnāzijā un līdzdarbotos Ģimnāzijas darba organizēšanā un mācību procesa pilnveidē, Ģimnāzija ir tiesīga veidot izglītojamo pašpārvaldi. Izglītojamo pašpārvaldes darbību atbalsta Ģimnāzijas direktors un pedagogi.
2. Izglītojamo pašpārvalde ir koleģiāla izglītojamo institūcija. Tās darbību nosaka izglītojamo pašpārvaldes reglaments, ko, saskaņojot ar direktoru, izdod izglītojamo pašpārvalde.

**IX. Izglītojamo tiesības un pienākumi**

54. Izglītojamā tiesības, pienākumi un atbildība noteikta Izglītības likumā, Bērnu tiesību aizsardzības likumā, citos ārējos normatīvajos aktus, bet detalizētāk Ģimnāzijas iekšējās kārtības noteikumos.

55. Izglītojamā pienākums ir ievērot normatīvajos aktos noteiktos pienākumus.

**X. Ģimnāzijas vadība, pedagogu un citu darbinieku tiesības un pienākumi**

56. Ģimnāziju vada direktors, kuru pieņem darbā un atbrīvo no darba Dibinātājs normatīvajos aktos noteiktā kārtībā. Ģimnāzijas direktora profesionālās darbības novērtēšana notiek saskaņā ar Ministru kabineta noteikumiem.

57. Ģimnāzijas direktora tiesības, pienākumi un atbildība noteikta Izglītības likumā, Vispārējās izglītības likumā, Bērnu tiesību aizsardzības likumā, Fizisko personu datu apstrādes likumā un citos normatīvajos aktos. Direktora tiesības, pienākumus un atbildību precizē darba līgums un amata apraksts.

58. Direktors vada Ģimnāzijas attīstības plānošanu un ir tieši atbildīgs par izglītības programmu īstenošanu. Direktors savu pilnvaru ietvaros lemj par Ģimnāzijas intelektuālo, finanšu un materiālo līdzekļu izlietošanu.

59. Pedagogus un citus darbiniekus darbā pieņem un atbrīvo Ģimnāzijas direktors normatīvajos aktos noteiktajā kārtībā. Direktors ir tiesīgs deleģēt pedagogiem un citiem Ģimnāzijas darbiniekiem konkrētu uzdevumu veikšanu. Direktora vietnieku skaitu nosaka direktors.

60. Ģimnāzijas direktoru viņa prombūtnes laikā aizvieto vietniek saskaņā ar amata aprakstu.

61. Ģimnāzijas personālsastāvu veido pedagoģiskie darbinieki un citi darbinieki.

62. Ģimnāzijas pedagogu tiesības, pienākumi un atbildība noteikta Izglītības likumā, Vispārējās izglītības likumā, Bērnu tiesību aizsardzības likumā, Fizisko personu datu apstrādes likumā, Darba likumā un citos normatīvajos aktos. Pedagogu tiesības, pienākumus un atbildību precizē darba līgums un amata apraksts.

63. Ģimnāzijas citu darbinieku tiesības, pienākumi un atbildība noteikta Darba likumā, Bērnu tiesību aizsardzības likumā un citos normatīvajos aktos. Ģimnāzijas citu darbinieku tiesības, pienākumus un atbildību precizē darba līgums un amata apraksts.

**XI. Ģimnāzijas iekšējo normatīvo aktu pieņemšanas kārtība un ģimnāzijas izdota administratīvā akta vai faktiskās rīcības apstrīdēšanas kārtība**

64. Ģimnāzija saskaņā ar Izglītības likumā, Vispārējās izglītības likumā un citos normatīvajos aktos, kā arī Ģimnāzijas nolikumā noteikto patstāvīgi izstrādā Ģimnāzijas iekšējos normatīvos aktus (iekšējie dokumenti, reglamenti, kārtības). Direktors izdod iekšējos normatīvos aktus.

65. Katrs Ģimnāzijas darbinieks, izglītojamais vai izglītojamā vecāks ir tiesīgs iesniegt Ģimnāzijas direktoram priekšlikumus par nepieciešamajām izmaiņām Ģimnāzijas iekšējos normatīvajos aktos.

Ģimnāzijas darbības tiesiskumu nodrošina Ģimnāzijas direktors. Ģimnāzijas darbinieku faktisko rīcību var apstrīdēt Ģimnāzijas direktoram, Dārza ielā 2, Balvi, LV-4501.

1. Ģimnāzija izdoto administratīvos aktu vai faktisko rīcību privātpersona var apstrīdēt, iesniedzot attiecīgu iesniegumu Ģimnāzijas Dibinātajam – Balvu novada pašvaldībai Domei, Bērzpils ielā 1A, Balvos, Balvu novadā, LV-4501.
2. Ģimnāzijā darbojas arodbiedrības un Ģimnāzijas vadības noslēgtais koplīgums, kas Domes apstiprinātā budžeta ietvaros ir vienošanās starp darbiniekiem un direktoru par darba, tā samaksas un sociālo garantiju nosacījumiem.

**XII. Ģimnāzijas saimnieciskā darbība**

1. Ģimnāzija ir patstāvīga finanšu, saimnieciskajā un citā darbībā saskaņā ar Izglītības likumā un citos normatīvajos aktos, kā arī Ģimnāzijas nolikumā noteikto.
2. Atbilstoši normatīvajiem aktiem, kā arī ievērojot dibinātāja noteikto kārtību iepirkumu organizēšanā un līgumu slēgšanā, Ģimnāzijas direktors ir tiesīgs slēgt ar juridiskām un fiziskām personām līgumus par dažādu Ģimnāzijai nepieciešamo darbu veikšanu, preču piegādi un citiem pakalpojumiem, ja tas netraucē izglītības programmu īstenošanai.
3. Ģimnāzijas saimnieciskās darbības ietvaros tiek veikta Ģimnāzijas telpu un teritorijas apsaimniekošana.

**XIII. Ģimnāzijas finansēšanas avoti un kārtība**

1. Ģimnāziju finansē tās Dibinātājs. Valsts piedalās skolas finansēšanā normatīvajos aktos noteiktā kārtībā.
2. Ģimnāzijas finansēšanas avotus un kārtību nosaka Izglītības likums, Vispārējās izglītības likums un citi normatīvie akti. Ģimnāzijai grāmatvedības uzskaiti veic un finanšu līdzekļus pārvalda Dibinātāja finanšu un grāmatvedības nodaļa.
3. Ģimnāzija var saņemt papildu finanšu līdzekļus:

74.1.ziedojumu un dāvinājumu veidā;

74.2. sniedzot maksas pakalpojumus Ģimnāzijas nolikumā noteiktajos gadījumos;

74.3. no citiem ieņēmumiem.

1. Papildu finanšu līdzekļi izmantojami tikai:
	1. Ģimnāzijas attīstībai;
	2. mācību līdzekļu iegādei;
	3. Ģimnāzijas aprīkojuma iegādei;
	4. pedagogu un izglītojamo materiālai stimulēšanai.
	5. tehniskās un intelektuālās bāzes uzturēšanai.
2. Par ziedojumiem, kas saņemti mantiskā veidā (dāvanas) tiek sastādīts pieņemšanas akts un materiālās vērtības iegrāmato atbilstoši grāmatvedības uzskaites prasībām.
3. Ģimnāzijas direktors apstiprina algas fonda izmantošanu atbilstoši tarifikācijas sarakstam.
4. Ģimnāzija drīkst izīrēt telpas iestādēm, izglītojamo un darbinieku ēdināšanas pakalpojumu sniegšanai un dažādām organizācijām, kuru darbība neietekmē un netraucē izglītības procesa organizāciju Ģimnāzijā.

**XIV. Ģimnāzijas reorganizācijas un likvidācijas kārtība**

1. Ģimnāziju reorganizē vai likvidē Dibinātājs normatīvajos aktos noteiktajā kārtībā, paziņojot par to Izglītības iestāžu reģistram.

**XV.  Ģimnāzijas nolikuma un tā grozījumu pieņemšanas kārtība**

1. Ģimnāzija, pamatojoties uz Izglītības likumu, Vispārējās izglītības likumu, izstrādā Ģimnāzijas nolikumu. Ģimnāzijas nolikumu apstiprina Dibinātājs.
2. Grozījumus Ģimnāzijas nolikumā var izdarīt pēc Dibinātāja iniciatīvas, direktora vai Ģimnāzijas padomes, pedagoģiskās padomes priekšlikuma.
3. Grozījumus nolikumā izstrādā Ģimnāzija un apstiprina Dibinātājs.

**XVI. Citi būtiski noteikumi, kas nav pretrunā ar Vispārējās izglītības likumu, Izglītības likumu un citiem normatīvajiem aktiem**

1. Ģimnāzijas bibliotēkas fondu komplektē, uzskaita, izmanto un saglabā saskaņā ar Izglītības un zinātnes ministrijas metodiskajiem norādījumiem. Ģimnāzija normatīvajos aktos noteiktajā kārtībā nodrošina piekļuvi bibliotekārajiem, informācijas un karjeras attīstības atbalsta pasākumiem.
2. Ģimnāzija veic reģionālā metodiskā centra funkcijas.
3. Ģimnāzijas bibliotēka darbojas saskaņā ar reglamentu. Ģimnāzijas bibliotēkas darbu vada bibliotekārs.
4. Saskaņā ar normatīvajos aktos un Dibinātāja noteikto kārtību Ģimnāzija veic dokumentu un arhīvu pārvaldību.
5. Ģimnāzija normatīvajos aktos noteiktā kārtībā sagatavo valsts statistikas pārskatu un pašnovērtējuma ziņojumu, kā arī aktualizē informāciju Valsts izglītības informācijas sistēmā atbilstoši Ministru kabineta noteiktajai kārtībai.
6. Ģimnāzija veic nepieciešamās darbības fizisko personu pamattiesību aizsardzībai, tostarp veic fizisko personu datu apstrādi saskaņā ar Fizisko personu datu apstrādes likumu.
7. Ģimnāzija normatīvajos aktos noteiktā kārtībā informē kompetentu institūciju par akreditācijas ekspertu komisijas ziņojumos norādīto ieteikumu ieviešanu.
8. Lai nodrošinātu izglītojamo profilaktisko veselības aprūpi un neatliekamo medicīnisko palīdzību, Ģimnāzijā darbojas medpunkts, kura darbu organizē un vada medicīnas māsa.
9. Ģimnāzija sadarbībā ar Dibinātāju nodrošina izglītojamo drošību Ģimnāzijā un tās organizētajos pasākumos atbilstoši normatīvajos aktos noteiktajām prasībām, tostarp:

90.1. attiecībā uz higiēnas noteikumu ievērošanu;

90.2. civilās aizsardzības, ugunsdrošības, elektrodrošības un darba aizsardzības noteikumu ievērošanu.

1. Ģimnāzija atbilstoši savas darbības un izglītības programmu īstenošanas mērķiem un uzdevumiem ir tiesīga sadarboties ar citām izglītības iestādēm un organizācijām, tostarp organizējot izglītojamo un pedagogu profesionālās pieredzes apmaiņas braucienus un uzaicināt citu izglītības iestāžu, organizāciju pedagogus/ speciālistus atsevišķu nodarbību vadīšanai.

**XVII. Noslēguma jautājumi**

92. Atzīt par spēku zaudējušu Balvu novada Domes 2020.gada 20.marta lēmumu „Par Balvu Valsts ģimnāzijas nolikuma apstiprināšanu” (sēdes protokols Nr.4, 2.§).

93. Nolikums stājas spēkā nākošā dienā pēc Balvu novada domes lēmuma par tā apstiprināšanu parakstīšanu

Domes priekšsēdētāja vietniece A.Petrova